《陪宪节饭石堂书院渡江游双泉墅即席和韵》
宋代·程公许

箯舆杭野渡，竹迳绕平畴。
红蓼前宵涨，黄花几日秋。
谈锋蜚屑玉，岩窦答鸣球。
山水饶心赏，能忘恤纬忧。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。